./data/phi0474/phi009/phi0474.phi009.perseus-lat2.xml
M. Tullius Cicero
Gaii Manili, primum istam tuam				et legem et voluntatem et sententiam laudo vehementissimeque comprobo; deinde te				hortor ut auctore populo Romano maneas in sententia neve cuiusquam vim aut minas				pertimescas  primum in te satis esse animi						perseverantiaeque arbitror; deinde, cum tantam				multitudinem tanto cum studio adesse videamus quantam iterum nunc in eodem homine praeficiendo				videmus, quid est quod aut de re aut de perficiendi facultate dubitemus? ego autem,				quicquid est in me studi, consili, laboris, ingeni, quicquid				hoc beneficio populi Romani atque hac potestate praetoria, quicquid auctoritate,				fide, constantia possum, id omne ad hanc rem conficiendam tibi et populo Romano				polliceor ac defero testorque omnis deos,